SET ผันผวนแรง หาจังหวะเก็บของช่วงดัชนีอ่อนตัว
นักวิเคราะห์มองดัชนีหุ้นไทยผันผวนสูงและยังอยู่ในช่วงปรับฐานจากภาวะขาดความเชื่อมั่นในการลงทุน ขณะที่หุ้นกลุ่มพลังงานจะยังเป็นกลุ่มพยุงตลาด และอาจนำตลาดรีบาวด์ระยะสั้นได้ กลยุทธ์การลงทุนวันนี้ ทยอยซื้อเมื่อดัชนีอ่อนตัว หุ้นเด่นเลือ
9 ก.ย. 2559

ข่าวหุ้นธุรกิจออนไลน์รายงาน เช้านี้ ณ เวลา 9.22 น. ค่าเงินบาทอยู่ที่ 34.75 บาทต่อเหรียญ ขณะที่ตลาดหุ้นเอเชียปรับตัวลงตามทิศทางของตลาดหุ้นนิวยอร์ก เนื่องจากนักลงทุนผิดหวังที่ธนาคารกลางยุโรป (ECB) ไม่ได้ประกาศขยายช่วงเวลาในการซื้อพันธบัตรตามมาตรการผ่อนคลายเชิงปริมาณ (QE) ในการประชุมเมื่อวานนี้
นักวิเคราะห์มองดัชนีหุ้นไทยผันผวนสูงและยังอยู่ในช่วงปรับฐานจากภาวะขาดความเชื่อมั่นในการลงทุน ขณะที่หุ้นกลุ่มพลังงานจะยังเป็นกลุ่มพยุงตลาด และอาจนำตลาดรีบาวด์ระยะสั้นได้ กลยุทธ์การลงทุนวันนี้ ทยอยซื้อเมื่อดัชนีอ่อนตัว หุ้นเด่นเลือก PTT-PTTEP-SCC และ BJC
 
บล.ธนชาต ระบุในบทวิเคราะห์ (9 ก.ย.) ว่า แม้ SET หลุดแนวรับ Uptrend Channel ที่ 1,470 จุด เมื่อวานนี้ อย่างไรก็ตาม ยังคาดหวังการ Rebound วันนี้ ด้วยปัจจัยสนับสนุนจาก 1) Bond Yield ในประเทศปรับลดลงเหลือ 2.1% และการปรับลดลงแรงของ SET ส่งผลให้ Earnings Yield Gap ปรับสูงขึ้นมาที่ 4.15% 2) ราคาน้ำมันดิบ Brent +4.2% เมื่อคืน หลังสต็อกน้ำมันดิบสหรัฐฯ ลดลงมากกว่าที่ตลาดคาด หนุนหุ้นกลุ่มพลังงาน และ 3) SET ปรับลดลงมาที่แนวรับย่อย 1,440-1,450 จุด และเริ่มมีสัญญาณ Rebound ระยะสั้น (ดู Trade Code ประกอบ) และหุ้นขนาดใหญ่หลายตัวอยู่ที่แนวรับ PTT (330 บาท), PTTEP (78.5 บาท), AOT (395 บาท), KTB (17.5 บาท)
แม้คาด Rebound ระยะสั้น แต่เป็นเพียงจังหวะ “เก็งกำไร” แบบจำกัดพอร์ตเท่านั้น อย่าง PTT (330-336/340 บาท), PTTEP (78.5-80.5), SCC (512-522/528), BJC (42.5-44.5) ขณะที่ระยะสัปดาห์ยังไม่มีสัญญาณกลับตัว ล่าสุด Siam Senses มอง Upside ช่วงไตรมาส 4/59 จำกัด
 
บล.กรุงศรี ระบุในบทวิเคราะห์ (9 ก.ย.) SET น่าจะผันผวนสูงและยังอยู่ในช่วงปรับฐานจากภาวะขาดความเชื่อมั่นในการลงทุน ทำให้ SET จะยังมี Downside แม้ SET ได้ปรับฐานลงมาแล้วกว่า 6% จาก Peak (1,550) ก็ตาม คาด SET มีโอกาสปรับลงสู่ระดับ 1,420 จุด ซึ่งคิดเป็นระดับ PE ของ SET ที่ต่ำกว่า 20% ของค่าเฉลี่ยของกลุ่ม TIP เท่ากับในอดีต และหากพิจารณาจากต้นทุนเฉลี่ยของนักลงทุนแต่ละประเภทก็พบว่า ต้นทุนเฉลี่ยของกองในประเทศอยู่ที่ 1,400 จุด ต้นทุนนักลงทุนต่างชาติอยู่ที่ 1,473 จุด ต้นทุน TFEX ของต่างชาติอยู่ที่ 1,350 จุด โดยรวมจะเห็นว่านักลงทุนเหล่านี้ยังมีกำไรและพร้อมที่จะขายทำกำไร
อย่างไรก็ตาม การลงทุนจะขึ้นอยู่กับปัจจัยพื้นฐานเป็นหลัก ดังนั้นเชื่อว่าโดยธรรมชาตินักลงทุนจะไม่ขายขาดทุน ดังนั้น Downside ของตลาดจะมีค่อนข้างจำกัด ยกเว้นเกิดเหตุการณ์หรือมีความเสี่ยงรุนแรงมากกว่าที่ตลาดคาด วันนี้หุ้นกลุ่มพลังงานจะยังเป็นกลุ่มพยุงตลาด และอาจนำตลาดรีบาวด์ระยะสั้นได้
กลยุทธ์การลงทุนวันนี้ : ปรับพอร์ต
 
บล.แอพเพิล เวลธ์ ระบุในบทวิเคราะห์ (9 ก.ย.) ว่า กลยุทธ์การลงทุน ยังคงต้องสังเกตุแนวรับที่บริเวณ 1,477 จุด (เส้นค่าเฉลี่ย 75 วัน) ว่าจะดัชนีจะยืนได้หรือไม่ กรณียืนไม่ได้ยังมีโอกาสปรับฐานลงสู่แนวรับ 1,450-1,460 จุด โดยตลาดมีแนวต้านอยู่ที่ 1,500-1,510 จุด แนะนำทยอยซื้อเมื่อดัชนีอ่อนตัว